Жанг Зедуан - Википедија

# Жанг Зедуан

### Од Википедија, слободна енциклопедија

Жанг Зедуан

Жанг Зедуан (традиционално кинески: 張擇端; упростено кинески: 张择端; пинјин: Zhāng Zéduān; Вејд-Гајлс: Chang Tse-tuan), алијас Женг Дао, роден во Донгву (денешен Жу Ченг, Шандонг), бил кинески сликар. Живеел во XII век, за време на транзициониот период од Северната во Јужната династија Сонг. Постојат докази дека бил дворски сликар за Северната динстија Сонг, и дека по падот на динстијата, неговите слики биле критика на новата динстија. Најголемиот материјал за неговиот живот доаѓа од колофон напишан во 1186 од извесен Жанг Жу.

## [уреди] Квингминшката ролна

Најпознатата слика на Жанг Зедуан е Квингминг Шанге Ту (清明上何圖 qīng míng shàng hé tú) позната и како „Крај реката за време на Квингминшкиот фестивал“ меѓутоа овој превод е спорен. Ролната е прилично широка (околу 9 м) и го прикажува градот. Преводот на нејзиниот наслов е спорен; зборот „Квингминг“ може да се однесува на Квингминшкиот фестивал или пак на ред и мир. Стручњаците предлагаат два можни превода: Одење низводно на Квингминшкиот фестивал или Владее мир над реката.

Традиционално се сметаат три нешта за сликата:

- Прикажаниот град е Кајфенг.
- Насликана е пред падот на Северната династија Сонг во 1127.
- Го прикажува Квингминшкиот фестивал.

Современите стручњаци ги оспоруваат сите три нешта:

- Прикажаниот град е идеализиран непостоечки град.
- Насликана е по падот на Северната династија Сонг во 1127.
- Прикажува сцена во рана есен.

Квингминшката ролна е историски важна како една од ретеките слики од некогашната царска збирка која сеуште се наоѓа во континентална Кина; оваа била особено омилена на царот Пуји, кој ја земал со себе во Манџукуо и така таа не станала дел од збирката на Националниот Дворски музеј кој подоцна бил преселен во Тајван. Овој музеј во Тајван. Денес ролната се чува во Забранетиот град, под буден надзор на властите и се изложува само за кратко по еднаш на неколку години.

## [уреди] Наводи

- Valerie Hansen, „The Mystery of the Qingming Scroll and Its Subject: The Case Against Kaifeng,“ Journal of Sung-Yuan Studies 26 (1996), 183-200.

| Оваа статија за кинески сликар е никулец. Можете да помогнете со тоа што ќе ја проширите.

Преземено од "http://mk.wikipedia.org../../../%D0%B6/%D0%B0/%D0%BD/%D0%96%D0%B0%D0%BD%D0%B3_%D0%97%D0%B5%D0%B4%D1%83%D0%B0%D0%BD_3cf9.html"

Категории: Никулци за кинески сликари | Кинески сликари

##### Views

- Статија
- Разговор
- Тековна верзија

##### Пребарај

##### Други јазици

- Deutsch
- English
- 中文